Document ID: 32011D0222

ROZHODNUTIE KOMISIE
z 5. apríla 2011,
ktorým sa určitým členským štátom udeľujú výnimky, pokiaľ ide o prenos štatistických údajov podľa nariadenia Európskeho parlamentu a Rady (ES) č. 1338/2008 o štatistikách Spoločenstva v oblasti verejného zdravia a bezpečnosti a ochrany zdravia pri práci, pokiaľ ide o štatistiky o príčinách smrti
[oznámené pod číslom K(2011) 2057]
(Iba bulharské, české, fínske, francúzske, holandské, nemecké a švédske znenie je autentické)
(2011/222/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 1338/2008 zo 16. decembra 2008 o štatistikách Spoločenstva v oblasti verejného zdravia a bezpečnosti a ochrany zdravia pri práci (1), a najmä na jeho článok 9 ods. 2,
so zreteľom na žiadosti Bulharskej republiky, Českej republiky, Spolkovej republiky Nemecko, Francúzskej republiky, Holandského kráľovstva a Fínskej republiky,
keďže:
(1)
V súlade s článkom 2 nariadenia (ES) č. 1338/2008 sa toto nariadenie uplatňuje na tvorbu štatistík o príčinách smrti uvedených v prílohe III.
(2)
V článku 9 ods. 2 nariadenia (ES) č. 1338/2008 sa stanovuje, že v prípade potreby sa pre členské štáty prijmú odchýlky a prechodné obdobia, ktoré budú založené na objektívnych kritériách.
(3)
Z informácií poskytnutých Komisii vyplýva, že žiadosti o výnimky zo strany Bulharska, Českej republiky, Nemecka, Francúzska, Holandska a Fínska vyplývajú z potreby uskutočniť rozsiahle úpravy vnútroštátnych štatistických systémov s cieľom dosiahnuť úplný súlad s nariadením (ES) č. 1338/2008
(4)
Preto by uvedeným členským štátom mali byť udelené výnimky, o ktoré požiadali.
(5)
Opatrenia ustanovené v tomto nariadení sú v súlade so stanoviskom Výboru pre Európsky štatistický systém,
PRIJALA TOTO ROZHODNUTIE:
Článok 1
Uvedeným členským štátom sa udeľujú výnimky v súlade s prílohou.
Článok 2
Toto rozhodnutie je určené Bulharskej republike, Českej republike, Spolkovej republike Nemecko, Francúzskej republike, Holandskému kráľovstvu a Fínskej republike.
V Bruseli 5. apríla 2011

Labels: 0
9
19
15